Boere sal grond verloor, sê Ehrenreich | Nuus24
Kaapstad – Boere wat weens die 52%-verhoging in die minimum loon wil herstruktureer en plaaswerkers wil aflê, se plase sal afgevat word, het Tony Ehrenreich, Wes-Kaapse voorsitter van die vakverbond Cosatu, volgens Landbou.com gewaarsku. Landbou-unies en landbouleiers het aangedui dat die verhoging van die minimum loon tot R105 per dag onbekostigbaar is en tot werksverliese sal lei. Ehrenreich het gesê dat boere moet voortgaan om hierdie dreigemente te maak. “Die herstrukturering sal plaasvind, maar deel daarvan sal daartoe lei dat hulle hul plase sal verloor.“As hulle nie hul grond kan gebruik nie, moet hulle dit verloor en elders heen gaan.”Hy het bygevoeg dat dreigemente van afleggings nie op dowe ore sal val nie en dat een van die gevolge sal wees dat grond van boere wat haaks is, aan “goeie boere” gegee sal word wat die land wil laat werk.– Lees meer by Landbou.com.– Volg Nuus24 op Twitter.